கேள்வி: சியாமளா குமாரி பற்றி நீங்கள் என்ன அறிந்துள்ளீர்கள்?
பதில்: சியாமளா குமாரி (''Syamala Kumari'') இந்தியக் கோவில்களில் ஓவியம் வரைபவர் என அறியப்படுகிறார். கேரள கோயில்களின் சுவரோவியக்கலையை மீட்டெடுத்தல் & பாதுகாத்தல் பணியை இவர் மேற்கொண்டு வருகிறார். இது பாரம்பரியமாக ஆண்களால் மேற்கொள்ளப்படும் தொழிலாக உள்ளது. கேரளாவில் உள்ள திருவனந்தபுரம் பத்மநாபசாமி கோயில் ஓவியம் வரைவது இவரது முக்கிய பணி ஆகும். இவரது பணியைப் பாராட்டி இவருக்கு நாரி சக்தி விருது வழங்கப்பட்டுள்ளது.
கேள்வி: சியாமளா குமாரி - விருது பற்றி விளக்கவும்.
பதில்: புது தில்லி உள்ள குடியரசுத் தலைவர் மாளிகையில் ( குடியரசுத் தலைவர் இல்லம் ) இந்தியக் குடியரசுத் தலைவர் ராம் நாத் கோவிந்த், 2018 ஆம் ஆண்டு அனைத்துலக பெண்கள் நாள் இவருக்கு நாரி சக்தி விருது வழங்கி கௌரவித்தார். இவருடன், கேரளாவைச் சேர்ந்த விஞ்ஞானி லிசிமோல் பிலிபோஸ் மற்றும் விலங்கியல் நிபுணர் எம். எஸ். சுனில் ஆகியோரும் விருது வென்றவர்கள் ஆவர். அன்றைய தினம், இந்தியப் பிரதமர் நரேந்திர மோதி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோர் இந்த நிகழ்ச்சியில் பங்குபெற்றனர். இந்த நிகழ்ச்சியில், சுமார் 30 பேர் மற்றும் ஒன்பது நிறுவனங்கள் அங்கீகரிக்கப்பட்டு, விருதையும் இந்திய ரூபாய் 100,000 பரிசையும் பெற்றன.